Man sterf ná amputasieFoto: ER24 ŉ Man is Dinsdagmiddag dood in ŉ ongeluk op die R501, ongeveer 20 km buite Potchefstroom in Noordwes. “ŉ Vragmotor en ŉ bakkie was in die ongeluk betrokke,” het Pieter Rossouw, woordvoerder van ER24, gesê. “Die man het die bakkie bestuur en sy arm is tydens die ongeluk geamputeer.” Volgens Rossouw was die man in ŉ kritieke toestand toe paramedici by die toneel opgedaag het, en hy het op die toneel aan sy beserings beswyk. “Die bestuurder van die vragmotor het geringe beserings opgedoen. Hy is op die toneel behandel en na Potchefstroom-hospitaal geneem vir verdere behandeling,” het hy bygevoeg. Die oorsaak van die ongeluk is nie bekend nie. Plaaslike owerhede stel ondersoek in. Foto: ER24